**SKULPTŪROS-MENINIO AKCENTO, SKIRTO JUOZO ZIKARO ATMINIMUI ĮAMŽINTI, PROJEKTO IDĖJOS AUTORIAUS TURTINIŲ TEISIŲ Į KŪRINĮ PERDAVIMO SUTARTIS**

2022 m. kovo 29d.

Panevėžys

**Panevėžio miesto savivaldybės administracija***,* juridinio asmens kodas 288724610, kurios registruota buveinė yra Laisvės a. 20, Panevėžys, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama administracijos direktoriaus Tomo Juknos, veikiančio pagal Panevėžio miesto savivaldybės administracijos veiklos nuostatus, patvirtintus Panevėžio miesto savivaldybės tarybos 2011 m. kovo 31 d. sprendimu Nr. 1-68-17 (toliau – Autorių teisių perėmėjas), ir **Autorius/Autoriaus išimtinių turtinių teisių turėtojas** (toliau – Autorių teisių subjektas) ***Vytautas Tallat-Kelpša,*** *asmens kodas ,**gyvenantis**Dariaus ir Girėno g. 71, 38259 Ramygala, Panevėžio raj. (toliau – Autorius,* toliau kartu vadinami **„Šalimis“,** o kiekvienas atskirai **„Šalimi“,** vadovaudamiesi Lietuvos Respublikos autorių teisių ir gretutinių teisių įstatymu ir Panevėžio miesto savivaldybės administracijos direktoriaus 2021 m. gruodžio mėn. 16 d. įsakymu Nr. A-1079sudarytos konkurso vertinimo komisijos 2022 m. vasario 9 d. protokolu Nr. 2*,* sudarė šią autorinę sutartį, toliau vadinamą **„Sutartimi“**:

**I. SUTARTIES DALYKAS**

1. Šia Sutartimi Autorių teisių subjektas autorių turtinių teisių galiojimo terminui, nustatytam pagal Lietuvos Respublikos įstatymus, nuo šios Sutarties pasirašymo dienos Autorių teisių perėmėjui perduoda autoriaus išimtines turtines teises į Kūrinį, o Autorių teisių perėmėjas įsipareigoja naudoti Kūrinį sutartyje nustatytomis sąlygomis. Kūrinys – **Skulptūros-meninio akcento, skirto Juozo Zikaro atminimui įamžinti, projekto idėja, devizas „Zikaro molbertas“** (toliau – **„Kūrinys“**). [Kūrinys/kūrinio kopija pridedama kaip priedas prie šios Sutarties].

**II.TURTINĖS TEISĖS Į KŪRINĮ**

2. Autorių teisių subjektas perduoda Autorių teisių perėmėjui autoriaus išimtines turtines teises į kūrinį, nurodytas sutarties 5 punkte, ir kurios galioja visą įstatymuose numatytą jų galiojimo laiką.

3. Visos Autoriaus turtinės teisės į Kūrinį priklauso Autorių teisių perėmėjui visą Autoriaus teisių į kūrinį apsaugos laikotarpį neribojant teritorijos.

4. Autoriaus teisių subjektas garantuoja, kad:

4.1. jo sukurtas Kūrinys ar jo atskiros dalys nepažeidžia jokių tretiesiems asmenims priklausančių teisių;

4.2. turtinės teisės nėra suteiktos naudotis tretiesiems asmenims;

4.3. turtinės teisės į Kūrinį nėra niekaip suvaržytos ar apribotos, Kūrinys nėra jokių teisminių ar kitokių ginčų objektas;

4.4. nėra jokių kitų aplinkybių, kurios galėtų sudaryti kliūtis Autorių turtinių teisių perėmėjui naudotis turtinėmis teisėmis visa šios sutarties ir įstatymų numatyta apimtimi;

4.5. Kūrinys yra originalus ir sukurtas nepažeidžiant tretiesiems asmenims priklausančių turtinių ar asmeninių neturtinių teisių.

Visa atsakomybė už trečiųjų asmenų autorių teisių pažeidimus besąlygiškai tenka autorių teisių subjektui, kuris privalo nedelsiant savo sąskaita pašalinti tokius pažeidimus bei atlyginti Autorių turtinių teisių perėmėjui dėl to patirtus nuostolius.

5. Autorius perduoda Autorių turtinių teisių perėmėjui žemiau nurodytas Autoriaus turtines teises į Kūrinį ir jo atskiras dalis visam turtinių teisių galiojimo terminui, nustatytam pagal Lietuvos Respublikos įstatymus (toliau – „Turtinės teisės“):

5.1. atgaminti kūrinį bet kokia forma ar būdu;

5.2. išleisti kūrinį;

5.3. adaptuoti ar kitaip perdirbti kūrinį;

5.4. platinti kūrinio originalą ar jo kopijas parduodant ar kitaip perduodant nuosavybėn arba valdyti, taip pat importuojant, eksportuojant;

5.5. viešai rodyti kūrinio originalą ar kopijas;

5.6. transliuoti, retransliuoti ir kitaip viešai skelbti kūrinį, įskaitant jo padarymą viešai prieinamu kompiuterių tinklais (internete).

6. Autorius išsaugo visas asmenines neturtines teises į Kūrinį.

7. Autorių teisių subjektas neturi teisės savarankiškai, be Autorių turtinių teisių perėmėjo raštiško sutikimo, naudoti ar disponuoti Kūriniu, už kurį Autorių turtinių teisių perėmėjas sumokėjo piniginę premiją, ir leisti naudotis originaliu ar perdirbtu Kūriniu ar jo dalimis tretiesiems asmenims.

8. Autorių teisių perėmėjas įsipareigoja:

8.1. Naudojant kūrinį viešai visuomet nurodyti Autoriaus vardą;

8.2. naudojant Kūrinį, nurodyti Autoriaus vardą tokiu būdu: ***Vytautas Tallat-Kelpša.***

**III. ŠALIŲ ĮSIPAREIGOJIMAI IR ATSAKOMYBĖ**

9. Autorių teisių subjektas įsipareigoja po Kūrinio perdavimo Autorių turtinių teisių perėmėjui nesinaudoti turtinėmis autorių teisėmis, perduotomis Autorių turtinių teisių perėmėjui šioje sutartyje, ir nustatytomis šios Sutarties 5 punkte.

Kūrinio perdavimas Autorių turtinių teisių perėmėjui turi būti įvykdytas be jokių išlygų ir pretenzijų, galinčių kilti iš trečiųjų asmenų.

10. Autorių teisių perėmėjas įsipareigoja išmokėti autorių teisių subjektui Konkurso sąlygose numatytą ***1000 Eur* *(vienas tūkstantis eurų)*** premiją už laimėtą ***trečią***vietą. Premija Autorių teisių subjektui išmokama per 30 kalendorinių dienų nuo Sutarties, kuria perduodamos turtinės teisės į sukurtą Kūrinį, pasirašymo dienos pervedant į Autoriaus nurodytą banko sąskaitą Nr. ***LT227044000316611100****.*

11. Šioje sutartyje numatyti Autorių teisių subjekto įsipareigojimai galioja teisės aktuose numatytą Autoriaus turtinių teisių galiojimo terminą ir išlieka galioti po šios Sutarties nutraukimo ar pasibaigimo.

12. Pažeidus šios sutarties sąlygas ar kitas teisės normomis numatytas teises ar teisėtus interesus, kita šalis turi teisę reikalauti, kad būtų atkurta pažeista teisė ir atlyginti nuostoliai.

13. Autorių turtinių teisių perėmėjas turi teisę reikalauti nutraukti šią sutartį, jei Kūrinys neatitinka šios sutarties ar Lietuvos Respublikos teisės aktų nustatytų reikalavimų.

**IV. NENUGALIMA JĖGA (FORCE MAJEURE)**

14. Šalys neatsako už visišką arba dalinį savo įsipareigojimų pagal šią Sutartį nevykdymą, jei tai įvyksta dėl nenugalimos jėgos aplinkybių veikimo.

15. Šalys vadovaujasi Lietuvos Respublikos Vyriausybės 1996 m. liepos 15 d. nutarimu Nr. 840 patvirtintomis Atleidimo nuo atsakomybės, esant nenugalimos jėgos aplinkybėms taisyklėmis.

16. Šalis, kuri dėl nenugalimos jėgos aplinkybių veikimo negali vykdyti savo įsipareigojimų pagal šią Sutartį, privalo apie tai pranešti kitai šaliai per dešimt dienų nuo tokių aplinkybių veikimo pradžios.

**V. BAIGIAMOSIOS NUOSTATOS**

17. Ši Sutartis įsigalioja nuo jos pasirašymo dienos ir galioja visą autorinių turtinių teisių galiojimo laikotarpį.

18. Ši Sutartis sudaryta ir turi būti aiškinama pagal Lietuvos Respublikos įstatymus.

19. Jei kuri nors šios Sutarties sąlyga tampa neteisėta, negaliojančia ar neįgyvendinama, tai nedaro negaliojančiomis ar neįgyvendinamomis likusių Sutarties sąlygų.

20. Bet kokie ginčai, nesutarimai ar reikalavimai, kylantys iš šios Sutarties ar susiję su ja, yra sprendžiami derybų būdu, o nepavykus susitarti – Lietuvos Respublikos įstatymų nustatyta tvarka.

21. Sutartis sudaroma dviem egzemplioriais, po vieną egzempliorių kiekvienai iš Šalių. Abu Sutarties egzemplioriai turi vienodą teisinę galią.

**ŠALIŲ ADRESAI IR REKVIZITAI**

**Autorinių teisių perėmėjas:** **Autorius:**

Panevėžio miesto savivaldybės administracija Vytautas Tallat-Kelpša

Įstaigos kodas 288724610 Asmens kodas

Laisvės a. 20, 35200 Panevėžys Dariaus ir Girėno g.71, 38259 Ramygala

A. s. Nr.LT 56 7300 01000238 6994 A. s. Nr. LT227044000316611100

AB „Swedbank“ AB SEB bankas

Banko kodas 73000 Banko kodas 70440

Panevėžio miesto savivaldybės

administracijos direktorius Tomas Jukna

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos, vardas, pavardė, parašas) (pareigos, vardas, pavardė, parašas)